פוצ'ו

ישראל מנחם וִיסלֶר (הידוע בשם העט פּוּצ'ו; נולד ב-1 בפברואר 1930) הוא סופר, משורר, עיתונאי, סאטיריקן, פזמונאי, תסריטאי, מחזאי, במאי וכותב צ'יזבטים ישראלי. מהראשונים שכתבו על דור הפלמ"ח ללא פומפוזיות והאדרה. אחדים מספריו עובדו לסרטים מצליחים. זוכה אות יקיר העיר תל אביב-יפו לשנת 2025.

ביוגרפיה
ישראל ויסלר נולד וגדל בתל אביב. אביו עבד כנגר ואחר כך כקבלן, ואמו הייתה עקרת בית. למד בבית החינוך לילדי עובדים ובבית ספר הכרמל, ואת לימודיו התיכוניים עשה בגימנסיה הרצליה. את כינויו "פוצ'ו" קיבל בעת לימודיו בבית הספר כאשר בעבודה שכתב, הוא תיאר דיאלוג דמיוני בין משה לבני ישראל בעת הנדודים במדבר, בו אומר משה לבני ישראל: "תעזבו אותי לנפשי, פוצ'ו לכם ממני". מאז הפך "פוצ'ו" לכינויו בפי התלמידים האחרים. נמנה עם הכשרת בית השיטה.

התגייס ב-1948 לפלמ"ח ושובץ בגדוד הראשון של חטיבת יפתח, השתתף בקרבות בעמק הירדן ובנגב ונטל חלק במבצע לכיבוש באר שבע. במסגרת שירות המילואים שימש נהג רכב לפינוי אשפה במבצע קדש ובמלחמת ששת הימים שימש נהגו של שמואל גונן (גורודיש), מפקד חטיבה 7. לאחר מלחמת ששת הימים היה נהגו של יצחק רבין.

פוצ'ו היה ממקימי קיבוץ נתיב הל"ה, והיה חבר הקיבוץ בין השנים 1948 ל-1953. הוא למד לתואר באגרונומיה בפקולטה לחקלאות של האוניברסיטה העברית ברחובות, ותיאטרון וקולנוע באוניברסיטת תל אביב. עבד כמורה לטבע בבית ספר בכפר גלים, רכז תרבות בבית ההארחה של קיבוץ חניתה ומנהל במפעל למוצרי פלסטיק.

בשנת 1954, בהיותו סטודנט, זכה סיפור שלו שהתפרסם ב"מעריב" בתחרות של העיתון.

את ספרו הראשון, "חבורה שכזאת", המתאר בהומור את הווי חיי ההכשרה ולוחמי הפלמ"ח, כתב כבר בגיל 19, אך הספר יצא לאור רק שבע שנים אחר כך. הספר זכה להצלחה גדולה, ואף עובד לסרט קולנוע בכיכובם של יוסי בנאי, בומבה צור, עודד תאומי, אילי גורליצקי וגילה אלמגור. פוצ'ו כתב עוד כ-40 ספרים ומחזות, לילדים ומבוגרים, בהם שיתף את קוראיו מחוויותיו וחיי משפחתו. הספר "אולי תרדו שם", על חבורת ילדים תל אביבית המאמצת זקן תמהוני, הוסרט בשנת 1964. במהלך השנים כתב כמאה תסריטים לתוכניות הטלוויזיה "טלפלא", "שניים בראש אחד", "זהו זה!", "הופה היי" ועוד. פוצ'ו היה כתב קבוע של טורים הומוריסטים בעיתוני ילדים ונוער מובילים, כגון "פילון", "הארץ שלנו" ו"מעריב לנוער". בשנת תשל"ה (1976) זכה ספרו "חבורת מתושלח" בפרס יציב (זהו ספרו היחיד שתורגם לאנגלית).

בשנת תשע"א (2010) זכה בפרס ראש הממשלה לסופרים עבריים על שם לוי אשכול. בלקסיקון אופק לספרות ילדים (1985) הוגדר פוצ'ו כ"בכיר יוצרי הילדים והנוער בישראל". השירות הבולאי הנפיק בול: "פוצ'ו – חבורה שכזו" במלאת למחבר 75 שנים.

ב-2013 השתתף בסרט "הבן של אלוהים" לצידם של מכרם ח'ורי וזוהר שטראוס. כמו כן, גילם את בלאנקו בסדרת הטלוויזיה "חסמב"ה דור 3".

בשנת 2015 זכה בפרס אקו"ם למוזיקה קונצרטית וספרות, פרס מיוחד מטעם הדירקטוריון על תרומתו הרבה ליצירה הישראלית.

בנובמבר 2018 הכריז משרד התרבות והספורט על פוצ'ו כאחד הזוכים בפרס לאמנים ותיקים על שם אריק איינשטיין.

בשנת 2025 זכה פוצ'ו באות יקיר העיר תל אביב-יפו.

חיים אישיים
פוצ'ו מתגורר בתל אביב. הוא היה נשוי לדיצה מאיר (בתו של בנימין מאיר, ממקימי מגדל שלום) עד מותה ב-2008. לשניים נולדו שלושה ילדים, בהם המוזיקאי ימי ויסלר.

את ארכיונו הפקיד במכון גנזים - ארכיון הסופרות והסופרים העבריים בישראל, אשר בבית אריאלה, בתל אביב. קורפוס חלקי מארכיונו מצוי גם בארכיון מרכז לוין קיפניס לספרות ילדים שב.

פוצ'ו היה דודו של הצלם נלי שפר, אשר שימש השראה לדמותו של נלי, אחיה הצעיר של איה מספרו "איה הג'ינג'ית".

ספריו ומחזותיו
ספרים (רשימה חלקית)
שוקי בקבוקי
אפרים שלא אהב לישון בצהריים
אפרים שנפלו לו המכנסיים
על הא ועל דא
תעלומת הילקוט
פרא אדם
המורה הדגול שמילקיהו
אריק מפוזריק
חבורה שכזאת - זוכה פרס אשר ברש לשנת תשט"ז; עובד לסרט קולנוע בעל אותו השם ב-1962
אני פחדן אני
הקטן האמיץ
יוסל'ה, איך זה קרה? - עובד לסרט קולנוע ב-1989
איה הג'ינג'ית
אולי תרדו שם - עובד לסרט קולנוע ב-1964
איילת המבולבלת
עשרים אחרי עשר
אהבה בליל הפשפשים (ספר הצ'יזבטים)
איה הג'ינג'ית באמריקהאפרים קומתיים
בחיי: אוטוביוגרפיה
דודלי חודלי
האח הקטן והמציץ
הבלש שלומיאלי בארץ טררם
המסע לארץ הבצק
חבורת מתושלח (תורגם לאנגלית: Methuselah’s Gang)
חצי חצי
הנמלה והחבילה
כשהמורה שמלקיהו היה ילד
מוקי צימוקי
נשיקה בחצר
הבתולה מתל ברוך
זאת שכוווווולם יודעים: רומן צדדי
אחרי במידבר
חרגולה והנמלה
תעלומת מכתב האהבה שנשלח אל המורה הדגול שמילקיהו
הצעצועים של הרוח

מחזות (רשימה חלקית)
 חלף זמנך, טרומפלדור (מחזמר, 1970)
 נשף העקומות (קומדיה)
 הרצפלד (מחזמר)
 ארץ נוד (קומדיה)
 אמבוש בגן העדן (קומדיה)
 מבצע אחשוורוש
 ציפי-קונץ (לילדים ונוער, בכיכובה של ציפי שביט)

האלבום שכתב
סיני בירוק: אלבום ההתיישבות בסיני (תשכ"ז–תשמ"ב) 1967–1982

קישורים חיצוניים


 הבלוג של פוצ'ו







 אלי אשד, קיסמים במדורה: פוצ'ו והפלמ"ח, בלוג באתר "רשימות", 30 באפריל 2009




 ורדה רזיאל ז׳קונט מראיינת את פוצ׳ו, 103FM, נובמבר 2016



אוסף ישראל ויסלר-פוצ'ו מתוך האוספים הדיגיטליים של ספריית יונס וסוראיה נזריאן, אוניברסיטת חיפה
 זיוה שמיר, מסעו המצחיק של פוצ'ו במנהרת הזמן - על "איה הג'ינג'ית באמריקה", באתר מב"ע, אפריל 2025

הערות שוליים

*
קטגוריה:סופרים כותבי עברית
קטגוריה:סופרים ישראלים
קטגוריה:משוררים ישראלים
קטגוריה:מחזאים ישראלים
קטגוריה:תסריטאי קולנוע ישראלים
קטגוריה:תסריטאי טלוויזיה ישראלים
קטגוריה:סופרי ילדים ונוער ישראלים
קטגוריה:אנשי היישוב ילידי הארץ
קטגוריה:סופרים ביישוב
קטגוריה:סופרים ישראלים הידועים בשם עט
קטגוריה:מייסדי קיבוצים
קטגוריה:לוחמי הפלמ"ח
קטגוריה:סגל מעריב לנוער
קטגוריה:כותבי אוטוביוגרפיה ישראלים
קטגוריה:בוגרי בית החינוך ע"ש א"ד גורדון
קטגוריה:בוגרי גימנסיה הרצליה
קטגוריה:חיילי חטיבת יפתח במלחמת העצמאות
קטגוריה:בוגרי האוניברסיטה העברית בירושלים: חקלאות
קטגוריה:בוגרי אוניברסיטת תל אביב: תיאטרון
קטגוריה:זוכי פרס אשר ברש
קטגוריה:זוכי פרס היצירה לסופרים ומשוררים
קטגוריה:זוכי פרס יציב
קטגוריה:אישים שהונצחו על בולי ישראל
קטגוריה:זוכי פרס אריק איינשטיין: ספרות
קטגוריה:יקירי תל אביב-יפו לשנת 2025
קטגוריה:משפחת מאיר
קטגוריה:נתיב הל"ה: אישים
קטגוריה:ישראלים שנולדו ב-1930